മന്ത്രിമാര് അബദ്ധങ്ങളില് ചെന്ന് ചാടാതിരിക്കാന് ഇന്ന് മുതല് ക്ലാസ്സ് ഭരണ മേഖലയില് മികച്ച പ്രകടനം കാഴ്ചവയ്ക്കുന്നതിന് സംസ്ഥാന മന്ത്രിമാര്ക്കുള്ള പരിശീലന പരിപാടിയ്ക്ക് ഇന്ന് തുടക്കം.ഉദ്യോഗസ്ഥരെ വിശ്വസിച്ച് മന്ത്രിമാര് അബദ്ധങ്ങളില് ചെന്ന് ചാടാതിരിക്കാന് കൂടിയാണ് നടപടി. പരിശീലന പരിപാടി മുഖ്യമന്ത്രി പിണറായി വിജയന് ഉദ്ഘാടനം ചെയ്യും. മൂന്നു ദിവസത്തെ പരിശീലന പരിപാടിയില് പത്ത് സെഷനുകളാണുള്ളത്. ഭരണസംവിധാനത്തെ കുറിച്ച് മന്ത്രിമാര്ക്ക് അവബോധം ഉണ്ടാക്കുകയാണ് പരിപാടിയുടെ ലക്ഷ്യം.അധികാരത്തില് എത്തി 100 ദിനം പൂര്ത്തിയാക്കിയിട്ടും പ്രതീക്ഷിച്ച നിലവാരത്തിലേക്ക് മന്ത്രിമാരുടെ പ്രവര്ത്തനം എത്താത്തതും പരീശീലന പദ്ധതി എന്ന നിലയിലേക്ക് തിരിയാന് ഇടയാക്കിയത് എന്നാണ് വിലയിരുത്തല്. ഭരണകാര്യങ്ങളില് പ്രകടനം മെച്ചപ്പെടത്തുന്നതിന് മന്ത്രിമാര്ക്ക് ക്ലാസ് നല്കാന് സംസ്ഥാന സര്ക്കാരാണ് തീരുമാനം എടുത്തത്. ഭരണരംഗത്തെ പ്രവര്ത്തനങ്ങളെക്കുറിച്ചും വകുപ്പുകളെ കുറിച്ചുമാണ് പരിശീലന പരിപാടി. തിരുവനന്തപുരം ഐഎംജിയില് ക്ലാസുകള്. വകുപ്പുകളുമായി ബന്ധപ്പെട്ട കാര്യങ്ങളില് മുതിര്ന്ന ഉദ്യോഗസ്ഥരും, മുന് ചീഫ് സെക്രട്ടറിമാരും ക്ലാസുകള് നയിക്കും. ഷിനോജ്